复兴东路隧道

复兴东路隧道，是上海黄浦江底个一条公路隧道，垃2004年9月29号建成通车。复兴东路隧道为东西走向，西起复兴东路光启路，东至张杨路崂山东路，全长2785米，双管双层6车道，设计时速40公里。建成辰光为中国第一条双管双层越江隧道，上层设双向四根小型车道，下层设双向各一根大型车道。弗同於延安东路隧道，复兴东路隧道早晏高峰时段弗限制差头通行。

因为上海市中心过黄浦江个隧道桥梁侪禁止非机动车走，故咾每夜上海轮渡停航以后，非机动车经常性违规钻复兴东路隧道过江。2024年12月份，为咾方便非机动车夜里向过黄浦江，复兴东路隧道启动改造，2025年2月16号改造完成通车，复兴东路隧道上层来勒每夜天23:00到第二天凌晨5:00向电瓶车开放。

 参考资料 

Category:黄浦江隧道
Category:黄浦区建筑物
Category:浦东新区建筑物